OKRESNÁ PROKURATÚRA PREŠOV 
Masarykova 16, 080 97 Prešov	

Číslo: 3 Pv 610/14/7707-23	Prešov 20.10.2016 
EEČ: 2-58-368-2016
U Z N E S E N I E
Trestná vec:	obv. XXXXX
Trestný čin:	prečin: ublíženie na zdraví podľa § 157 odsek 1, odsek 2 písmeno a Trestného zákona
Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
-	prečin: ublíženie na zdraví podľa § 157 odsek 1, odsek 2 písmeno a Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry XXXXX zo dňa 11.3.2015, spisová značka 3 Pv 610/14/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 01. 07. 2014 v čase o 04.25 hod. v Prešove, viedol po ulici Sabinovskej v
smere do Sabinova, dodávkové motorové vozidlo značky Peugeot, EVČ: PO-034ES,
vyššou rýchlosťou ako bola dovolená, v dôsledku čoho v ľavotočivej zákrute na
mokrej vozovke vedenie vozidla nezvládol, prešiel do protismeru a narazil do
protiidúceho vozidla značky Volkswagen Golf, EVČ: SB-961AP, ktoré viedol XXXXX
XXXXX, nar. 27. 02. 1956, pričom XXXXX utrpel tržnozmliaždenú ranu hornej
mihalnice vpravo, tržnozmliaždenú ranu chrbta nosa so zlomeninou nosových kostí s minimálnym posunom, zlomeniny 5. - 7. rebra vpravo s vytvorením poúrazového
výpotku (tekutiny) v pravej a ľavej pohrudnicovej dutine, viacnásobnú zlomeninu
mostíka s posunom úlomkov, podvrtnutie hrudníkovej chrbtice, pomliaždenie a kožnú odreninu prednej steny brucha, kožnú odreninu pravého lakťa, pomliaždenie zadnej plochy pravej ruky v 4. - 5. záprstno článkovej oblasti, pomliaždenie a kožnú
odreninu v bedrovej oblasti vpravo a pomliaždenie pravého predkolenia s dobou
liečenia a práceneschopnosťou 5 - 6 mesiacov.
Uznesením prokurátora Okresnej prokuratúry XXXXX zo dňa 11.3.2015, spisová značka 3 Pv 610/14/7707, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
18 mesiacov
Odôvodnenie:
	Uznesením Okresnej prokuratúry XXXXX sp. zn. 3 Pv 610/14/7707 zo dňa         11. 03. 2015, ktoré nadobudlo právoplatnosť dňa 24. 03. 2015, bolo trestné stíhanie proti  obvinenému  XXXXX, za  prečin ublíženia  na zdraví podľa § 157  ods. 1, 2 písm. a) Trestného zákona s poukazom na ustanovenie § 138 písm. h) Trestného zákona podmienečne zastavené a bola mu určená skúšobná doba v trvaní 18 (osemnásť) mesiacov. Skúšobná doba uplynula dňa  24. 09. 2016.

	Podľa § 217 ods. 1 veta prvá Trestného poriadku č. 301/2005 Z. z., ak obvinený v priebehu skúšobnej doby viedol riadny život, splnil povinnosť nahradiť  škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po uplynutí skúšobnej doby boli probačným a mediačným úradníkom Okresného súdu XXXXX vyžiadané správy o povesti obvinenej osoby z miesta bydliska, príslušného Obvodného oddelenia PZ, bol aktualizovaný odpis registra trestov a register priestupkov. Hodnotený je kladne, súdne trestaný nebol. Bolo zistené, že sa dopustil jedného menej závažného priestupku na úseku dopravy, na základe ktorého však nie je možné urobiť záver, že neviedol riadny život.

	Vzhľadom na uvedené skutočnosti bolo potrené rozhodnúť o tom, že sa obvinený XXXXX osvedčil v skúšobnej dobe podmienečného zastavenia trestného stíhania, uloženej uznesením Okresnej prokuratúry XXXXX sp. zn.             3 Pv 610/14/7707 zo dňa 11. 03. 2015, preto som rozhodol tak, ako je to uvedené vo výrokovej časti tohto uznesenia.

	V zmysel § 217 ods. 4 Trestného poriadku po nadobudnutí právoplatnosti tohto rozhodnutia nastávajú účinky zastavenia trestného stíhania [§ 9 ods. 1       písm. e)]. 
Poučenie:
Proti tomuto uzneseniu je prípustná  sťažnosť, ktorú možno podať do  3  (troch) dní odo dňa oznámenia na Okresnú prokuratúru XXXXX.   
Sťažnosť má odkladný účinok.  

Mgr. Michal Petrik
prokurátor